b'\n_START_ARTICLE_\nCrimethInc.\n_START_PARAGRAPH_\nCrimethInc., ogs\xc3\xa5 kjent som CWC (\xc2\xabCrimethInc. Ex-Workers Collective\xc2\xbb eller \xc2\xabCrimethInc Ex-Workers Ex-Collective\xc2\xbb), er en desentralisert anarkistisk kollektiv av selvstyrte enheter i USA. CrimethInc. som oppsto p\xc3\xa5 midten av 1990-tallet, opprinnelig som et hardcore fanzine Inside Front, og begynte \xc3\xa5 fungere som et kollektiv p\xc3\xa5 1996. De har siden da utgitt et mangfold av artikler og fanziner for anarkistbevegelsen og spredt plakater og b\xc3\xb8ker utgitt av dem selv._NEWLINE_Enheter knyttet til CrimethInc. har utgitt b\xc3\xb8ker, plater og organisert kampanjer over hele USA i kamp mot globalisering og representativt demokrati til fordel for radikale samfunnsorganisering. Mindre offentlige aksjonsgrupper har utf\xc3\xb8rt direkteaksjoner (inkludert brannstifting og datahacking), opprettet internasjonale sammenkomster og andre hendelser, satt i gang oppt\xc3\xb8yer og turnert med multimedia og framf\xc3\xb8ringer eller musikaler best\xc3\xa5ende av musikk som anarchop\xc3\xb8nk. Kollektivet har f\xc3\xa5tt nasjonal oppmerksomhet og akademisk interesse i USA, foruten ogs\xc3\xa5 kritikk og lovprisning fra andre anarkister for deres aktiviteter og filosofi. CrimethInc. har en tilknytning til den nordamerikanske anarchop\xc3\xb8nkescenen grunnet til deres slektskap og forhold til ut\xc3\xb8vere innen sjangeren og grunnet utgivelsen av bladet Inside Front. Kollektivet har siden ekspandert til en samtidig antikapitalistisk bevegelse. Det finnes enheter utenfor USA, blant annet i Tsjekkia, Spania og latinamerikanske grupper.'